কে ছিলেন উম্মে হানী? তার সাথে রাসূল সাল্লাল্লাহু আলাইহি ওয়া সাল্লামের সম্পর্ক কী? উম্মে হানী (রাঃ) অতি সম্মানিত একজন মহিলা সাহাবী। তিনি রাসূল সাল্লালাহু আলাইহি ওয়া সল্লামের চাচাত বোন ছিলেন। নাম: ফাখেতা বিনত আবু তালেব। আলী (রা.) জাফর (রা) প্রমুখের বোন। তিনি মক্কা বিজয়ের দিন ইসলাম গ্রহণ করেন। তার স্বামীর নাম ছিল হুবাইরা বিন আয়েয আল মাখযুমী। মক্কা বিজয়ের দিন তার স্বামী নাজরানের দিকে পলায়ন  করে। তার চার সন্তান ছিল। তাদের নাম হল: আমর, জাদাহ, হানী এবং ইউসুফ।